P R E S S E M E D D E L E L S E

**DHL har sendt sit ‘Disaster Response Team’ til Nepal**

**Mindre end 48 timer efter det ødelæggende jordskælv i Nepal sendte DHL flere hold frivillige til det jordskælvsramte område. Fra lufthavnen i Kathmandu skal de støtte nødhjælpsarbejdet i området med deres ekspertise inden for logistik.**

**Den 30. april 2015:** Jordskælvet i Nepal forleden dag målte 7,8 på Richterskalaen og har medført tusindvis af døde og sårede. På den baggrund har DHL sendt sit Disaster Response Team til det kriseramte område. Her skal frivillige specialister fra logistikfirmaet tage imod teknisk udstyr, vand og mad som det internationale samfund flyver ind. DHL-medarbejderne tager imod hjælpepakkerne og sørger for den videre distribution til den nødlidende befolkning via lokale og internationale organisationer.

"Jordskælvets massive ødelæggelse har smadret infrastrukturen og beskadiget veje og lokale lufthavne. Det har medført en stor logistisk udfordring for nødhjælpsarbejdet og det er et kapløb mod tiden for at redde dem, der stadig er fanget i ruinerne og for dem, der har akut behov for kritisk assistance, lægehjælp, mad og vand. Den pludselige tilstrømning af nødhjælp i Kathmandu lufthavn er en lokal udfordring for dem, der skal sørge for hurtigst muligt at distribuere nødhjælpen ud til modtagerne. Og det er denne specifikke logistiske udfordring, DHL’s Disaster Respons Team løser i lufthavnen. Vi har sendt højtuddannede frivillige afsted, der med deres logistiske ekspertise vil sørge for at koordinere modtagelsen og den videre distribution af nødhjælpen i lufthavnen optimalt og hurtigst muligt,” siger Frank Appel, der er adm. direktør for Deutsche Post DHL Group.

De frivillige medarbejdere i DHL’s Disaster Response Team kommer fra så forskellige lande som Bahrain, Belgien, Dubai, Indien, Malaysia og Singapore. Alle ankom den 27. april og de er lokalt støttet af landechefen for DHL Express i Nepal, Gagan Mukhia. Teamet vil arbejde tæt sammen med FN’s kontor for koordination af humanitær hjælp (UNOCHA) om at mobilisere og koordinere den humanitære nødhjælpsindsats i Nepal.

**Disaster Response Team indsat flere end 30 gange**

”I kølvandet af en katastrofe kan lufthavne blive flaskehalse, der forsinker uddelingen af nødhjælpsforsyninger. Derfor kan logistikeksperter i disse situationer gøre en enorm forskel ved at koordinere nødhjælpen og dermed redde liv ved at sikre en hurtig og organiseret håndtering af nødhjælpen. Men der er også en høj grad af kompetence og beredskab i Nepal til at håndtere de eftervirkninger, vi ser nu. Det skyldes, at vi i fællesskab med de lokale nepalesiske myndigheder og FN’s Udviklingsprogram tilbage i 2010 udviklede programmet ’Get Airports Ready for Disaster’,” siger Chris Weeks, der er direktør for Humanitarian Affairs i DHL. Programmet blev samme år indført i fem lufthavne i henholdsvis Kathmandu, Nepalganj, Biratnagar, Simara and Pokhara.

Deutsche Post DHL har desuden udviklet GoHelp, der sættes i gang ved katastrofer. Det omfatter “Get Airports Ready for Disaster” (GARD) samt logistikfirmaets Disaster Response Team, der bliver indsat ved naturkatastrofer. DHL har siden 2005 assisteret FN med gratis adgang til logistikfirmaets kernekompetencer inden for logistik, såvel som firmaets globale netværk og medarbejdernes ekspertviden. Til dato er GARD-programmet blevet indført sammen med FN’s Udviklingsprogram i mere end 25 lufthavne i lande som Armenien, Bangladesh, Den Dominikanske Republik, El Salvador, Indonesien, Jordan, Libanon, Nepal, Panama, Peru, Filippinerne, Tyrkiet og Sri Lanka. DHL har i tæt samarbejde med FN’s kontor for koordination af humanitær hjælp også etableret et globalt netværk af Disaster Response Teams, der yder støtte til lufthavne i tilfælde af naturkatastrofer.

Hele DHL’s Disaster Response Team består af flere end 400 trænede frivillige fra DHL, der kan blive indsat inden for 72 timer. Siden 2005 har teamet været indsat flere end 30 gange over hele verden, hvoraf den seneste var en udsendelse til Vanuatu som en følge af de ødelæggelser, cyklonen Pam forårsagede i marts 2015.

**For yderligere oplysninger, kontakt venligst:**

|  |  |
| --- | --- |
| **DHL Asia Pacific & EEMEA**  Corporate Communications and Responsibility  Belinda Tan  Tel: +65 6771 3332  Fax: +65 6771 3322  E-mail: apeemeamediarelations@dhl.com  http://www.dhl.com/en/press.html | **Deutsche Post DHL Group**  Corporate Communications and Responsibility  Christina Müschen  Tel: +49 228 182 9944  Fax: +49 228 182 9988  Email: pressestelle@dpdhl.com  www.dpdhl.com |

Evt. billeder kan findes her: <http://www.mynewsdesk.com/dk/dhl-danmark/latest_media>

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistikydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 325.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundhedspleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”.

DHL er en del af Deutsche Post DHL Group. Den realiserede omsætning var i 2014 på mere end 56 milliarder euro.